***Rettidigt indkomne punkter til dagsordenen til generalforsamlingen offentliggøres på www.ejerlaugetvoldbjerg.dk senest 5 dage inden generalforsamlingen. Regnskab, budget og balance kan også ses på hjemmesiden. Ønsker man information fra ejerlauget på mail, så send en mail til: mathildenorgaard@gmail.com. Skriv ”Ejerlauget Voldbjerg” i emnefeltet. Skriv din postadresse i mailen samt den mailadresse, informationen skal sendes til.***

**Indkaldelse til Ejerlauget Voldbjergs generalforsamling 2022**

Der indkaldes herved til generalforsamling i Ejerlauget Voldbjerg.

Tidspunkt: Tirsdag d. 26. april 2022 kl. 19.00.

Sted: Mødelokalet ved Risskov Bibliotek, Fortebakken 1, 8240 Risskov.

Punkter, som ønskes optaget på dagsordenen, skal afleveres senest 10 dage før generalforsamlingen til Anne Reimers, Engblommevej 36, eller på mail til: [reimersolesen@youmail.dk](mailto:reimersolesen@yourmail.dk)  
Kontingentrestance for 2022 skal være betalt senest 8 dage før generalforsamlingen afholdes jf. vedtægtens § 6. Er kontingent ikke betalt rettidigt, er man ikke mødeberettiget på generalforsamlingen.

**Dagsorden**  
  
1. Valg af dirigent   
  
2. Kort præsentation af bestyrelsen   
  
3. Bestyrelsens og udvalgenes beretning om det forløbne år   
  
4. Aflæggelse af regnskab   
  
5. Rettidigt indkomne forslag

5a: Forslag fra bestyrelsen om indkøb af legepladsredskab (kravle-rør) og bord-bænkesæt. Er vedlagt.   
  
6. Fremlæggelse af budget og fastlæggelse af kontingent   
  
7. Valg af bestyrelsesmedlemmer og suppleanter. På valg i 2022 er:

Bestyrelsesmedlem (formand i nuværende bestyrelse) Anne Reimers (modtager genvalg)   
Bestyrelsesmedlem Lise Staulund (modtager genvalg)  
Suppleant Sanne Johansen (modtager genvalg)  
  
8. Valg af revisor og revisorsuppleant   
Revisor: Rune Dalgaard, Baldrianvej 71.  
Revisorsuppleant: Poul Olesen, Akelejevej 11.

9. Eventuelt.

Med venlig hilsen bestyrelsen ***Vend for at se forslag***

**Forslag fra bestyrelsen til afstemning på generalforsamling i Ejerlauget Voldbjerg tirsdag den 26. april 2022: Indkøb af lege-rør og bord-bænke sæt.**

Bestyrelsen vurderer, at det vil gøre legepladsen mere attraktiv for mindre børn, hvis der opstilles et lege-rør som supplement til de eksisterende legeredskaber. Bestyrelsen foreslår også, at der indkøbes endnu et bord-bænkesæt til arealet.

Røret, som svarer til det, der ses på billedet, foreslås opstillet et passende sted på legepladsen og monteres af leverandøren.

Bestyrelsen har indhentet to enslydende tilbud og foreslår det billigste.

**Pris:**

**Kravlerør ca. 11.000 kr. (materiale: Rubinie-træ).**

**Bord-bænkesæt ca. 8500 kr. (vedligeholdelsesfrit plastmateriale). Handicapvenligt (med adgang til kørestol eller barnevogn ved begge bordender.**

**Samlet pris: 19.500 kr. inklusiv levering og montering.**

Et billede, der indeholder udendørs, bænk, jord, mursten

Automatisk genereret beskrivelse

